recursal/SuperWikiNEXT-32B huggingface dataset:
**Baltic Sea Action Group** eli BSAG (säätiörekisterissä **Elävä Itämeri säätiö**) on voittoa tavoittelematon säätiö, joka tekee tutkittuun tietoon perustuvaa työtä Itämeren pelastamiseksi. BSAG:n tavoitteena on palauttaa Itämeren hyvä ekologinen tila. Säätiö toimi Itämeren yhteenkietoutuneiden ongelmien ratkaisemiseksi: se työskentelee rehevöitymisen ja ilmastonmuutoksen hillitsemiseksi sekä luontokadon torjumiseksi. Laaja yhteistyö tutkijoiden, yritysten, päättäjien, viranomaisten ja viljelijöiden kanssa on säätiön toimintatavassa keskeistä. 

Itämeren oireiden lievittämisen sijaan BSAG pyrkii löytämään ratkaisuja, jotka puuttuvat meren ongelmien juurisyihin. Vuonna 2023 BSAG vaalii meriluonnon monimuotoisuutta suojelemalla arvokkaita luontokohteita ja työskentelee vastuullisen merenkulun puolesta. Säätiö panostaa myös voimakkaasti uudistavan maatalouden edistämiseen. Tällä se pyrkii hillitsemään ilmastonmuutosta ja Itämerta rehevöittäviä ravinnepäästöjä.

BSAG tekee pitkäjänteistä ja ratkaisukeskeistä työtä. Säätiö pyrkii tehostamaan Itämeren eteen tehtävää työtä tuomalla yhteen toimijoita, joita tarvitaan Itämeren pelastamiseen ja luomalla uutta toimintaa.

Säätiö on tehnyt yhteistyötä yritysten kanssa säätiön perustamisesta asti. Itämeri-sitoumus on BSAG:n työkalu Itämeren suojeluun ja väline yrityksen vastuullisuusstrategian toteuttamiseksi. Itämeri-sitoumukset ovat BSAG:n kumppanien antamia konkreettisia lupauksia kehittää toimintaansa Itämeri- ja ilmastoystävällisemmäksi tietyn ajanjakson aikana. Sitoumuksia on vuoteen 2023 mennessä annettu yli 300 kappaletta.

Historia
--------

BSAG perustettiin 3. maaliskuuta 2008 ja kirjattiin säätiörekisteriin nimellä Elävä Itämeri säätiö.

BSAG järjesti yhdessä Suomen tasavallan presidentin ja Suomen pääministerin kanssa Baltic Sea Action Summit -huippukokouksen Helsingissä 10.2.2010. Julkilausumien sijaan huippukokouksessa Itämeren maiden päämiehet sekä yli 140 yritystä ja muuta organisaatiota sitoutuivat konkreettisen työhön Itämeren hyväksi. Sitoumus oli edellytys huippukokoukseen osallistumiseen.

Lähteet
-------

1. 1 2 3  Miten toimimme? *Baltic Sea Action Group*. Viitattu 21.4.2023.
2. ↑  Saara Piispanen: Gullkrona – saaristomeren suurin vedenalainen suojelualue *Baltic Sea Action Group*.  10.6.2022. Viitattu 21.4.2023.
3. ↑  Meriliikenne *Baltic Sea Action Group*. Viitattu 21.4.2023.
4. ↑  Uudistava viljely *Baltic Sea Action Group*. Viitattu 21.4.2023.
5. ↑  Itämeri sitoumukset arkisto *Baltic Sea Action Group*. Viitattu 21.4.2023.
6. 1 2  Keitä olemme? *Baltic Sea Action Group*. Viitattu 21.4.2023.

Aiheesta muualla
----------------

* Baltic Sea Action Groupin sivusto
* Ilkka Herlin 375 humanistia -sivusto 21.8.2015, Helsingin yliopiston humanistinen tiedekunta.
**Marko Keränen** (s. 8. kesäkuuta 1977 Oulu) on suomalainen tanssija, tanssinopettaja ja juontaja.

Keränen on showtanssin Suomen-mestari vuodelta 2005 ja myös 10- ja latinalaistanssien SM-mitalisti. Vuonna 2006 hän oli voittamassa Latino Show'n maailmanmestaruutta oululaisessa Starlite DC -ryhmässä, johon kuuluivat hänen lisäkseen Sanna Hirvaskari, Saara Huovinen, Jenni Jokikokko, Juha Pykäläinen ja Toni Rasimus. Keränen suunnitteli ryhmän koreografian. Vuonna 2009 hän kuului Northern Latin Exposure -ryhmään, joka voitti Latino Show'n maailmanmestaruuden ja Suomen-mestaruuden. Ryhmän muut tanssijat olivat Hirvaskari, Huovinen, Jani Rasimus, Toni Rasimus ja Sanni Siurua.

Keränen on tullut suurelle yleisölle tutuksi Tanssii tähtien kanssa -viihdeohjelmasta, jossa hän on toiminut tanssinopettajana. Hän on ollut sarjassa mukana kahdeksalla kaudella vuosina 2006, 2007, 2010, 2011, 2014, 2017, 2018 ja 2020. Keväällä 2006 hän sijoittui toiseksi parinaan näyttelijä Kristiina Elstelä, keväällä 2007 kuudenneksi parinaan malli Vanessa Kurri, syksyllä 2010 toiseksi parinaan laulaja Laura Voutilainen, syksyllä 2011 kahdeksanneksi parinaan laulaja Anneli Sari, syksyllä 2014 kuudenneksi parinaan malli Anne Kukkohovi, keväällä 2017 toiseksi parinaan uutisankkuri Kirsi Alm-Siira, syksyllä 2018 kuudenneksi parinaan kansanedustaja Jaana Pelkonen ja talvella 2020 toiseksi parinaan videobloggaaja Miisa Rotola-Pukkila. Syksyllä 2019 Keräsen tanssioppilaana oli Laura Lepistö, ja he etenivät seminfinaaliin saakka sijoittuen siten kokonaiskilpailussa neljänneksi. Vuonna 2023 keräsen tähtioppilaana oli psyko ja- perheterapeutti Pia Penttala.

Vuonna 2011 Keränen juonsi myös suositun Minute to Win It -formaatin suomalaista versiota Minuuttipeliä.

Lähteet
-------

1. 1 2   (Arkistoitu – Internet Archive)
2. 1 2  Minuuttipeliä: Hulvattoman kisan juontaa tanssija Marko Keränen  22.02.2011 08:42. MTV3. Viitattu 28.3.2011.
3. ↑   (Arkistoitu – Internet Archive)
4. 1 2   (Arkistoitu – Internet Archive)
5. ↑
6. ↑
7. ↑
8. ↑  Anneli Sari putosi Tanssii tähtien kanssa -kisasta *Helsingin Sanomat*.  23.10.2011. Viitattu 25.10.2011.
9. ↑  Anne Kukkohovi putosi tanssikisasta – viisi paria jäljellä *Aamulehti*.  28.10.2014. Viitattu 28.10.2014.

Aiheesta muualla
----------------

* Marko Keräsen viralliset kotisivut (Arkistoitu – Internet Archive)
**Kiba Inuzuka** (jap. 犬塚キバ, *Inuzuka Kiba*) on kuvitteellinen henkilö anime- ja mangasarja Narutossa.

Kiba on kovaääninen ja hurjapäinen chūnin, joka kuuluu Kurenai Yuhin johtamaan Ryhmä 8:aan. Hän on kotoisin Konohan Inuzuka-perheestä, joka tunnetaan ninjakoirien käytöstä taisteluissa. Kiba taisteleekin yhdessä koiransa Akamarun kanssa ja voi kommunikoida tämän kanssa paljon tavanomaista yksityiskohtaisemmin. Kaksikko kykenee myös suorittamaan useita jutsuja yhdessä, kuten *Jūjin Bunshin* ("Peto-ihmiskloonaus"), jossa Akamaru muuttuu Kiban näköiseksi.

Kiban elämäkerta
----------------

### Chuunin-koe

Chuunin-kokeiden ensimmäisessä vaiheessa Akamaru istui Kiban pään päällä tarkkaillen muiden koepapereita kertoen sitten haukkumalla Kiballe oikeat vastaukset kysymyksiin.

Kokeen kolmannen vaiheen karsinnoissa Kiba joutui taistelemaan Naruto Uzumakia vastaan uskoen voittavansa Naruton helposti. Vaikka Kiba olikin taistelussa paremmassa asemassa, Naruto onnistui voittamaan hänet näppärällä strategiallaan ja hyvällä onnella.
Kun Kiba oli hyökkäämässä Naruton kimppuun takaapäin niin juuri silloin Naruto pieraisi,ja koska Kiballa on herkkä nenä niin hän peitti kasvonsa hajun estämiseksi ja Naruto sai etulyönti aseman.

Kun Kibaa kannettiin lääkintään, Hinata saapui tarjoamaan hänelle parantavaa lääkettä, jota oli antanut myös Narutolle. Huolissaan Hinatasta, Kiba kehotti häntä luovuttamaan, jos joutuisi Gaaraa tai Nejiä vastaan.

Vaikka Kiba olikin taistelun aikana haukkunut Narutoa ja tämän toivetta tulla Hokageksi, Naruto oli ansainnut Kiban kunnioituksen taistelussa. Kiba myös kannusti Narutoa tämän taistellessa Nejia vastaan ja oli yksi harvoista, jotka uskoivat hänen voittavan. Hän ei kuitenkaan saanut katsottua ottelua loppuun, sillä Hinata alkoi yskiä verta ja Kiba vei hänet hoitoon. Siellä Kabuto löi Kiban tajuttomaksi, koska Akamaru oli tunnistanut hänet.

### Sasuken palautus

Kiba oli yksi Sasukea palauttamaan lähetetyn ryhmän jäsenistä Naruton, Nejin, Chôji Akimichin ja heidän johtajansa, Shikamaru Naran, ohella.

Kun Kiba, Naruto ja Shikamaru suunnittelivat Sasuken sisältävän tynnyrin varastamista äänininjoilta (muiden ryhmän jäsenten jäädessä taistelemaan matkalle), Kiba ja Akamaru joutuivat eroamaan joukosta.

He päätyivät taistelemaan Sakonia ja Ukonia vastaan. Kiba ja Akamaru onnistuivat taistelemaan kaksikkoa vastaan, mutta nämä olivat kuitenkin paljon vahvempia ja melkein tappoivat Akamarun, minkä johdosta Kiba päätti vetäytyä ja piiloutua.

Kaksoset kuitenkin löytävät Kiban, mutta samalla Kankuro saapui auttamaan Kibaa tappaen Sakonin ja Ukonin.

Osa 2
-----

Kiba tekee paluun toisessa osassa kasvaneena. Hänellä on musta takki (oletetavasti nahkatakki) ja hänestä on tullut Chuunin aikaharppauksessa. Akamaru on kasvanut myös. Ennen, Akamaru oli Kiban päällä, nyt Kiba matkustaa Akamarun päällä.
**Agneta Monica Andersson** (25. huhtikuuta 1961 – 8. lokakuuta 2023) oli ruotsalainen ratameloja, olympiavoittaja ja maailmanmestari. Andersson voitti urallaan kolme olympiakultaa ja yhteensä seitsemän olympiamitalia.

Ura
---

Andersson kilpaili urallaan viisissä olympialaisissa. Ensimmäisen kerran hän oli mukana olympialaisissa Moskovassa 1980. Moskovassa hän oli kajakkiyksikön 500 metrin kilpailun kuudes ja kajakkikaksikon 500 metrin kilpailussa viides. Hän kilpaili kaksikossa Karin Olssonin parina. Neljä vuotta myöhemmin Los Angelesin olympialaisissa hän voitti kaksi olympiakultaa sekä yhden -hopean. Hän voitti sekä kajakkiyksikön 500 metrin kilpailun sekä kajakkikaksikon 500 metrin kilpailun. Kajakkikaksikkokilpailun hän voitti Anna Olssonin kanssa. Olympiahopeaa hän saavutti kajakkinelikon 500 metrin kilpailussa. Soulin olympialaisissa 1988 hän ei voittanut yhtään mitalia: hän oli kajakkiyksikön 500 metrin kilpailun kahdeksas, kajakkikaksikon 500 metrin kilpailussa kuudes ja kajakkinelikon 500 metrin kilpailussa samoin kuudes. Barcelonan olympialaisissa 1992 Andersson voitti kaksi mitalia. Hän oli toinen kajakkikaksikon 500 metrin kilpailussa Susanne Gunnarssonin kanssa ja kolmas kajakkinelikon 500 metrin kilpailussa. Viimeiset olympialaiset oli Atlantan olympialaiset vuonna 1996. Hän voitti kajakkikaksikon 500 metrin kilpailun jälleen Gunnarssonin kanssa. Ruotsin joukkue oli kajakkinelikkokilpailun kolmas.

Andersson voitti urallaan 11 mitalia maailmanmestaruuskilpailuista. Ainoan kultansa hän voitti Kööpenhaminassa vuonna 1993, kun hän voitti kajakkikaksikon 500 metrin kilpailun. Hänellä on hopeaa vuosilta 1981 (kajakkikaksikon 500 metriä), 1982 (kajakkiyksikön 500 metriä) ja 1993 (kajakkinelikon 500 metriä). Pronssia hän saavutti vuonna 1981 kahdesti (kajakkiyksikön ja kajakkinelikon 500 metrin kilpailut), vuosina 1982, 1983 ja 1991 kajakkikaksikon 500 metrin kilpailusta sekä kajakkiyksikön 500 metrin kilpailusta vuosilta 1985 ja 1987.

Lähteet
-------

1. ↑  Käck, Andreas: OS-ikonen Agneta Andersson är död – blev 62 *Aftonbladet*.  8.10.2023. Viitattu 8.10.2023. (ruotsiksi)
2. ↑  1980 Summer Olympics – Canoe Sprint – Kayak Doubles, 500 metres, Women *www.olympedia.org*. Viitattu 11.10.2023.
3. ↑  1984 Summer Olympics – Canoe Sprint – Kayak Doubles, 500 metres, Women *www.olympedia.org*. Viitattu 11.10.2023.
4. ↑  Sweden at the 1992 Summer Olympics *www.olympedia.org*. Viitattu 11.10.2023.
5. ↑  Olympedia – Sweden at the 1996 Summer Olympics *www.olympedia.org*. Viitattu 11.10.2023.
6. ↑  Agneta Andersson *Olympedia*. Viitattu 11.10.2023. (englanniksi)
7. ↑  Medal Winners - Olympic Games 1936-2007 (pdf) ICF. Viitattu 8.4.2020. (englanniksi)
Fileteado on perinteisesti Argentiinan Buenos Airesissa käytetty maalaus- ja kirjoitustyyli. Sen tunnuspiirteitä ovat tyylitellyt viivat, kukat ja köynnöskasvit. Fileteado-tyylillä on ollut tapana koristella kaikenlaisia esineitä aina kylteistä takseihin, kuorma-autoihin ja busseihin.

Filetet, eli fileteado-tyylillä maalatut kuvat, ovat yleensä vahvasti koristeltuja ja niistä löytyy usein runollinen sanonta tai aforismi, joka voi olla humoristinen, tunteellinen tai jopa filosofinen. Maalaustyyli on ollut osa porteñojen kulttuuria jo 1900-luvulta lähtien.

Alkujaan filetet olivat pelkkiä yksinkertaisia koristeita, mutta myöhemmin niistä muodostui Buenos Airesille ikoninen taidemuoto. Monet alullepanijoista olivat eurooppalaisia maahanmuuttajia, joiden taideteoksissa oli vaikutteita sekä eurooppalaisesta että paikallisesta taiteesta. Ensimmäisen kerran fileteado tunnustettiin taiteeksi vuoden 1970 jälkeen, kun eräs tyylillä maalattu teos asetettiin näytille.

Galleria
--------

* Katukyltti Corrientes 348:ssa.Katukyltti Corrientes 348:ssa.
* Talo Jean Jauresin kadulla.Talo Jean Jauresin kadulla.
* Kauppa Jean Jauresin kadulla.Kauppa Jean Jauresin kadulla.
* Fileteado-tyylillä maalattuja lauseita Buenos Airesin Abastossa.Fileteado-tyylillä maalattuja lauseita Buenos Airesin Abastossa.
* Fileteado-taiteella koristeltu vanhanaikainen taksi.Fileteado-taiteella koristeltu vanhanaikainen taksi.
* Gardel Martinianon muotokuva.Gardel Martinianon muotokuva.
* Jorge Muscian seinämaalaus vuodelta 1998.Jorge Muscian seinämaalaus vuodelta 1998.
* Jorge Muscian lehmäparaatia varten maalaama Vaca Fileteada (2006)Jorge Muscian lehmäparaatia varten maalaama *Vaca Fileteada* (2006)
* Fileteillä koristellut kengät.Fileteillä koristellut kengät.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Fileteado
Lohjansaari

|  |  |
| --- | --- |
| Sijainti | 
60°13.5′N, 023°51′E, LohjaUusimaaSuomi |
| Vesialue | 
Lohjanjärvi |
| Pinta-ala | 
20 km² |

Väestö| Asutuskeskukset | 
Pyöli, Maila, Saarenpää. Lohja: Askola, Hermala, Paavola, Pietilä. |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Lohjansaari** (ruots. *Lojoön*) on Lohjanjärven suurin saari. Sen pinta-ala on 20 neliökilometriä ja se on Suomen 64. suurin saari. Saari sijaitsee Lohjan kaupungin alueella. Ennen vuoden 2013 kuntaliitosta saaren läntinen osa kuului Karjalohjan kuntaan.

Lohjansaaresta on 1800-luvulla louhittu sekä kuparia että rautaa.
Myös kalkkia louhittiin 1900-luvun alkupuolella.
Lohjansaarelle johtaa maantie Kirkniemestä. Saarella on sekä ympärivuotista että kesäasutusta. Saaressa sijaitsevat muun muassa Ciderbergin viinitila sekä aiempi Lohjansaaren koulu, jonka opetus lakkautettiin vuonna 2014. Talvisodan aikana koululle tuotiin suojaan äitejä ja lapsia Helsingistä asti.

Halkaisijaltaan noin 400-metrinen Innoonlampi on saaren ainoa merkittävä vesistö.

Lohjansaaressa sijaitsi 1930-luvulla myös työväentalo, joka kuitenkin tuhoutui tulipalossa vain muutama vuosi valmistumisestaan.
Myös motelli toimi saarella aina 1980-luvun loppuun saakka, jolloin sekin paloi.

Lähteet
-------

1. ↑  Lohjansaari portaali *lohjansaari.fi*.  Arkistoitu 9.7.2016. Viitattu 14.6.2016.
2. 1 2  Paavolan ja Pietilän reitit (luontopolkujen opas) *lohjansaaristo*. Viitattu 14.6.2016.
3. ↑  Arkistoitu kopioKoisjärven koulu lakkautetaan, äänestystulos dramaattinen 26-25  22.1.2014. ykkossanomat.fi.  Arkistoitu 12.8.2016. Viitattu 17.6.2016.
4. ↑  Lohjan karttapalvelu (Haku sanalla *Lohjansaari*. Etäännytä (zoomaa ulospäin) tämän jälkeen karttaa niin, että koko Lohjansaari näkyy. Innoonlampi-tekstin saa esille, kun lähestyy (zoomaa kohti) saaren suurinta vesistöä. Kartan ala-laidassa on mittakaava.) Lohjan kaupunki, lohja.fi. Viitattu 17.6.2016.
**Néstos** (kreik. Νέστος) eli **Mesta** (bulg. Места, turk. *Mesta Karasu*) on joki, joka virtaa Bulgariassa sekä pohjoisessa Kreikassa. Sen pituus on noin 256 kilometriä. Joki saa alkunsa Rila-vuorilta Bulgarian puolelta ja se laskee Traakianmereen Egeanmeren pohjoisosassa Thásoksen saarta vastapäätä. Néstos on Kreikan joista viidenneksi pisin.

Néstos-joen pituus Bulgarian puolella on noin 126 kilometriä ja Kreikan puolella noin 130 kilometriä. Lähdekorkeus Bulgarian vuorilla on 2 925 metriä. Néstoksen suurin sivujoki on Dospat eli Despátis, joka virtaa pääosin Bulgarian alueella. Bulgariassa joki erottaa Rila- ja Pirinvuoret Rodópivuorista. Bulgarian ja Kreikan rajalla joki kulkee Rodópien läpi. Joki kiemurtelee vuoriston läpi muodostaen kapean solan (Stená Néstou). Kreikan puolella joki toimii kreikkalaisen Makedonian ja Länsi-Traakian eli kreikkalaisen Traakian rajajokena. Se kulkee Dráman alueyksikön alueella sekä Kaválan ja Xánthin alueyksiköiden rajalla. Néstoksen kunta on saanut nimensä joesta. Laskiessaan mereen joki muodostaa laajan suistoalueen eli deltan, jonka suojellut metsiköt tunnetaan myös turkkilaisaikaisella nimellä Kotzá Ormán ("Suuri metsä"). Suisto ja metsä ovat osa Itä-Makedonian ja Traakian kansallispuistoa.

Néstoksen valuma-alueen koko on 5 613 neliökilometriä, joista on Bulgarian puolella 2 770 ja Kreikan puolella 2 843 neliökilometriä. Joessa on useita patoja ja tekojärviä, joista merkittävimmät ovat Thisavróksen tekojärvi ja pato sekä Platanóvrysin pato.

Néstos-jokea.

Lähteet
-------

1. 1 2 3 4  Mesta/Nestos River Sub-basin *Internationally Shared Surface Water Bodies in the Balkan Region*. Viitattu 15.8.2016.
2. 1 2  Nestos River *Visit Greece*.  Arkistoitu 23.9.2016. Viitattu 15.8.2016.
3. 1 2 3  Nestos River *Wonder Greece*. Viitattu 15.8.2016.
4. 1 2  Néstos River *Encyclopaedia Britannica*. Viitattu 15.8.2016.
5. ↑  Dill, William A.: *Inland Fisheries of Europe*, s. 83. EIFAC technical paper: Supplement. Numero 52. Food and Agriculture Organization of the United Nations, 1993. ISBN 9251033587. Teoksen verkkoversio.
6. ↑  Kakouros, Petros & Katsakiori, Maria: Integrated Actions for the Restoration and Interpretation of the Riparian Forest of Nestos, Greece.  *Protection and restoration of the environment*, 2012, nro XI. Artikkelin verkkoversio.  (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Néstos** Wikimedia Commonsissa
**André Sicre** (k. 1733 Pariisi) oli Ruotsin armeijassa palvellut ranskalainen pioneeriupseeri. Erään teorian mukaan hän murhasi Ruotsin kuninkaan Kaarle XII:n vuonna 1718.

Elämäkerta
----------

Sicreä kuljettanut laiva haaksirikkoutui Kreikan saaristossa vuonna 1712. Tämän jälkeen hän liittyi Osmanien valtakunnassa oleskelleen Ruotsin kuninkaan Kaarle XII:n armeijaan, jossa hän sai kapteenin arvon. Hän seurasi Kaarlea Stralsundiin, jonne Kaarlen pieni armeija saapui vuonna 1715. Sicre osallistui Stralsundin puolustukseen kaupungin piirityksen aikana. Piirityksen aikana hän jäi piirittäjien vangiksi, mutta onnistui pakenemaan vuonna 1716 Ruotsiin. Hessenin Fredrik järjesti Sicrelle palveluspaikaksi Etelä-Skoonen ratsuväkirykmentin. Ruotsissa Sicre eteni nopeasti: ensin hänestä tuli yliadjutantti ja myöhemmin kenraaliadjutantti, joka oli suoraan Fredrikin alainen.

Sicre osallistui Kaarle XII:n vuoden 1718 Norjan-sotaretkeen. Kaarle kuitenkin kaatui kesken sotaretken ja armeija vetäytyi Norjasta. Kaarlea seurasi valtaistuimelle ensin Ulriika Eleonoora ja sitten vuonna 1720 tämän aviomies Hessenin Fredrik. Sicre nimitettiin henkirakuunoiden everstiluutnantiksi. Pian kuitenkin alkoi kiertää huhu, jonka mukaan Sicre olisi murhannut Kaarlen. Sicre osasi kuitenkin hillitä itsensä hyvin ja käyttäytyi huhuista huolimatta rauhallisesti. Fredrik lähetti Sicren ulkomaille ja tämä palasi Tukholmaan syksyllä 1722. Sicre oli sairastunut ulkomailla kuumetautiin ja Tukholmassa hän sairastui ilmeisesti murhasyytösten vuoksi myös henkisesti. Hovikonsistorin pöytäkirjan mukaan Sicre oli menettänyt "täysin järkensä". Kesällä 1723 Sicre avasi eräänä päivänä huoneensa ikkunan ja huusi Tukholman kadulle, että hän oli Kaarle XII:n murhaaja. Ruotsin valtiovalta yritti vaimentaa tunnustuksen. Sicre parantui ja perui tunnustuksen, mutta huhut levisivät edelleen. Samaan aikaan julkisuuteen astui entinen ruotsalainen luutnantti Schultz, joka väitti Sicren saaneen murhasta palkkioksi 3 000 tai 5 000 dukaattia. Fredrik yritti edelleenkin vaimentaa huhut, mutta epäonnistui.

Sicre oleskeli Tukholmassa vielä muutaman vuoden, jona aikana hänen palvelijansa hoiti mielisairasta isäntäänsä. Sicre parantui vuonna 1728 ja matkusti Ranskaan. Vaikka hän oli saanut sairasaikansa palkan Ruotsissa, oli hänen taloudellinen tilanteensa heikko. Sicre kirjoitti useita kertoja Fredrikille, joka lähetti aina lisää rahaa. Sicre kuoli köyhänä Pariisissa vuonna 1733.

Myöhemmät spekulaatiot
----------------------

Bengt Liljegrenin mukaan Kaarle XII murhattiin 30. marraskuuta 1718. Sicre oli mahdollinen murhaaja, koska hän oli 30. marraskuuta yhdeksän aikaan illalla piirityskaivannoissa olleen Kaarle XII:n lähistöllä. Liljegrenin teorian mukaan Sicre olisi tällöin ampunut Kaarlen Hessenin Fredrikin toimeksiannosta. Liljegrenin mukaan varmaa näyttöä asiasta ei luultavasti saada koskaan.

Lähteet
-------

1. 1 2 3 4 5  Liljegren, Bengt: *Kaarle XII – soturikuninkaan elämä*, s. 326–328. (suom. Matti Kettunen). Helsinki: Suomen Klassikkokustannus Oy, 2000. ISBN 951-98931-1-3.
**Disclosure** on englantilainen elektronista musiikkia soittava duo, johon kuuluvat veljekset **Guy** ja **Howard Lawrence**.

He julkaisivat ensimmäiset kappaleensa Myspacessa vuonna 2010. Elokuussa 2010 Moshi Moshi -niminen levy-yhtiö julkaisi heidän ensimmäiset singlensä. Vuonna 2011 he julkaisivat *Carnival*-nimisen EP:n. Marraskuussa 2011 Disclosuren "Latch"-kappale, jolla vierailee Sam Smith, sijoittui Britannian singlelistan sijalle 11. Ensimmäisen studioalbuminsa, nimeltään *Settle*, Disclosure julkaisi vuonna 2013. Huhtikuussa 2013 julkaistiin single You & Me, jossa vierailee brittilaulaja Eliza Doolittle.

Diskografia
-----------

### Albumit

* *Settle* (2013)
* *Caracal* (2015)
* *Energy* (2020)

### EP:t

* *Carnival* (2011)
* *The Face* (2012)
* *The Face (The Remixes)* (2012)
* *Latch (The Remixes)* [feat. Sam Smith] (2012)
* *Control* (2013)
* *The Singles* (2013)
* *Caracal: Live BBC Session* (2015)
* *Moog for Love* (2016)
* *Moonlight* (2018)
* *Ecstasy* (2020)

Lähteet
-------

1. ↑  Artist Biography by Andy Kellman allmusic.com. Viitattu 28.9.2014. (englanniksi)

Aiheesta muualla
----------------

* Disclosuren kotisivut
**Jari Kaivo-oja** (s. 21. syyskuuta 1961) on suomalainen tulevaisuudentutkija ja tietokirjailija. Hän on erikoistunut erityisesti yhteiskuntakehityksen, teknologian ja talouden tulevaisuuden trendien analysointiin ja ennakointiin. Hän on eräs siteeratuimpia ennakointitutkimuksen alan tutkijoita Suomessa.*lähde?*

Kaivo-oja on toiminut tutkijana useissa yliopistoissa, muun muassa Tutkimusjohtaja Turun kauppakorkeakoulun Tulevaisuuden tutkimuskeskuksessa, geotieteiden ja yhteiskuntasuunnittelun dosenttina Helsingin yliopistossa, ennakointi- ja innovaatiotutkimuksen dosenttina Lapin yliopistossa ja teknologiaennakoinnin ja tietojohtamisen dosenttina Vaasan yliopistossa sekä professori Simonavičiaus Universityssä Vilnassa. Koulutukseltaan Kaivo-oja on valmistunut Tampereen yliopistosta yhteiskuntatieteiden maisteriksi vuonna 1990 ja hallintotieteiden tohtoriksi 2004.

Lähteet
-------

1. 1 2  60-vuotias | Eurooppaa varoitettiin pandemiasta, mutta silti valmistautuminen jäi vähiin *Helsingin Sanomat*.  19.9.2021. Viitattu 10.5.2023.

Aiheesta muualla
----------------

* Kansainväliset ja kotimaiset akateemiset referee -julkaisut, Research Gate
* Turun Yliopisto: Jari Kaivo-oja

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)

 |
|  |
| Tieteilijät | 
* ORCID

 |

 |
Kuva Pyynikin näkötornista.
Helmi Biese: *Talvinen näköala Pyynikiltä* (1900).
**Pyynikinharju** on Tampereella sijaitseva maailman korkein pitkittäisharju. Harju kohoaa 160 metrin korkeuteen merenpinnasta ja 80 metriä Pyhäjärven pinnasta. Pyynikinharju kuuluu Etelä-Pohjanmaalta Salpausselälle ulottuvaan harjumuodostumaan. Harjumuodostuma jatkuu Pyynikinharjusta länteen päin Pispalanharjuna ja Tahmelana tunnettuna kallioisena harjanteena. Itään päin harju nousee Tampereen kaupunkiasutuksen jälkeen Kalevankankaaksi, jossa on ollut hautausmaa jo lähes 200 vuotta. Kangasalla harjumuodostuma jatkuu Kirkkoharjuna, Kuohunharjuna, Keisarinharjuna ja Veho­niemenharjuna. Pyynikinharju on pitkittäisharjujen tapaan pääosin soraa ja hiekkaa.

Pyynikillä kasvaa vielä jonkin verran vanhoja petäjiä, joiden juuret ovat osittain ilmassa, sillä hiekkainen maa vierii vuosien varrella alaspäin kohti Pyhäjärveä. Kasvillisuutta soraharjuilla on petäjien lisäksi myös katajia, jotka ovat suojeltuja. Katajanmarjoja voi kuitenkin poimia, kun muistaa, ettei oksia saa taittaa eikä katajaa irrottaa maasta. Pyynikillä kasvaa myös vaahteroita, jotka antavat syksyisin harjulle kauniin värin.

Myös taikinamarjoja kasvaa näillä harjuilla. Kanervikon keskeltä voi löytää kantarelleja ja syksyisin muutamia muitakin syötäviä sieniä. Myös puolukat viihtyvät etelärinteillä.

Matkailu
--------

Vuonna 1929 rakennettu Pyynikin näkötorni on yhä käytössä. Siihen liittyy maantasolla oleva kahvila. Pyynikin rinteillä on useissa kohdissa puuportaita, joita pitkin pääsee Pyhäjärven rannasta Pyynikin huipulle.

Lähteet
-------

1. ↑  Pyynikki (Arkistoitu – Internet Archive) - Hämeenpuiston Ystävät
2. ↑  Pitkittäisharjut (Arkistoitu – Internet Archive) - Peda.net
3. ↑  Pyynikki - Tampereen kaupunki

Aiheesta muualla
----------------

* Panoraamakuva Pyynikin näkötornin luota – Virtuaalinen Tampereen kaupunkiopas: VirtualTampere.com
Kotkan kaupunginteatteri
**Kotkan kaupunginteatteri** on Kotkassa toimiva ammattiteatteri. Keskuskadulla sijaitsevassa teatterirakennuksessa on kaksi näyttämöä. Suurella näyttämöllä on 362 paikkaa ja Naapuri-näyttämöllä 160 paikkaa. Teatterin näyttämönä myös toimivassa ravintola Kairossa Satamakadulla on 150 paikkaa.

Historia
--------

Ennen oman ammattiteatterin perustamista Kotkassa oli harrastajateatteritoimintaa ja siellä vieraili kiertäviä teattereita Viipurista ja Helsingistä. Vuonna 1907 Kotkaan valmistui työväentalo (nykyinen Kotkan konserttitalo), jonka rakentamisesta syntyneiden velkojen maksuun tarvittiin rahaa. Työväenyhdistys keräsi sitä muun muassa teatteriesityksillä ja näin 1908 Kotkaan syntyi *Kotkan työväenteatteri*. Kymmenisen vuotta myöhemmin Kotkaan perustettiin kilpaileva *Kotkan Näyttämö* (vuodesta 1934 Kymenlaakson Maakuntateatteri), joka oli puolestaan taustaltaan porvarillinen. Teatterit yhdistyivät 1940 ja uuden teatterin nimeksi tuli *Kotkan Maakuntateatteri*. Kotkan Kaupunginteatteri Oy muodostettiin vuonna 1951, ja sen koko osakekannan omistaa Kotkan kaupunki. 

Kotkan kaupunginteatteri on toiminut nykyisessä osoitteessa Keskuskadulla vuodesta 1948 lähtien arkkitehti Väinö Vähäkallion suunnittelemassa alun perin suojeluskuntataloksi vuonna 1927 rakennetussa talossa.  Teatteria laajennettiin vuonna 1961. Vuosina 2004–2005 tiloihin tehtiin merkittävä laajennus ja peruskorjaus. Varsinaisen teatterirakennuksen lisäksi Kotkan kaupunginteatteri on esiintynyt ravintola Kairossa vuodesta 1986. Teatterirakennuksen edustalle pystytettiin vuonna 2005 Kotkan veistospromenadiin kuuluva Olavi Mantereen veistos *Ovidiuksen tanssi*.

Lähteet
-------

1. ↑  Näyttämöt Kotkan kaupunginteatteri. Viitattu 23.8.2011.
2. 1 2  Historia, Kotkan teatteri. Viitattu 2.5.2022
3. ↑  Kotkan kaupunginteatteri juhlii 110-vuotista taivaltaan  20.2.2008. Yle. Viitattu 30.4.2009.
4. ↑  Kansalliskirjasto
5. ↑   Kotkan kaupunki, kaavaselostus 2019, viitattu 20.10.2023
6. ↑  Historia Kotkan kaupunginteatteri.  Arkistoitu 24.8.2011. Viitattu 23.8.2011.
7. ↑  Olavi Mantere Kotkan taiteilijaseura. Viitattu 2.5.2022

Aiheesta muualla
----------------

* Kotkan kaupunginteatterin sivusto
**Henri Aalto** (s. 20. huhtikuuta 1989 Espoo) on suomalainen jalkapalloilija, joka edustaa Veikkausliigassa pelaavaa FC Honkaa. Hänen pelipaikkansa on useimmiten oikea laitapuolustaja, mutta hän kykenee pelaamaan myös puolustuksen keskustassa tai vasemmassa laidassa.

Aalto on FC Hongan kasvatti. Hän debytoi Veikkausliigassa 27. huhtikuuta pelatussa kauden 2008 ensimmäisessä ottelussa Myllykosken Pallo -47:aa vastaan. Aalto pelasi samalla kaudella myös lainalla Ykkösessä pelanneen Grankulla IFK:n riveissä. Seuraavien kausien ajan hän vaihteli liigajoukkueen ja Kakkosessa pelanneen reservijoukkue Pallohongan välillä. Paikkansa edustusjoukkueen avauskokoonpanossa Aalto vakiinnutti vuonna 2011, pelaten 25 ottelussa avauksessa. Vuonna 2012 hän henkilökohtaisen maaliennätyksensä, viimeistellen yhteensä neljä maalia. Kauden 2012 lopussa hän yritti etsiä pelipaikkaa ulkomailta, mutta palasi helmikuussa testipelaajan statuksella kasvattajaseuraansa ja solmi uuden sopimuksen kuukauden lopussa.

Kaudella 2013 Aalto pelasi tärkeässä roolissa Hongan sijoittuessa Helsingin Jalkapalloklubin jälkeen toiseksi Veikkausliigassa. Pelikieltojen vuoksi hän oli poissa kahdeksasta ottelusta, mutta esiintyi silti kuudenneksi eniten kentällä kaikista Hongan pelaajista.

Maajoukkueita Aalto on edustanut vuosina 2008–2010. Hän on pelannut poikien maajoukkueissa kuusi ja nuorten maajoukkueessa kahdeksan ottelua.

Saavutukset
-----------

* Veikkausliiga: 2015; hopeaa 2008, 2009, 2013
* Suomen Cup: 2012; hopeaa 2008
* Liigacup: 2010, 2011

Lähteet
-------

1. 1 2  Henri Aalto Soccerway-sivustolla (englanniksi)
2. ↑  Takkula, Heikki: Honkaan palannut Henri Aalto haaveilee mestaruudesta Espoossa – "Se olisi upea päätös kansalliselle uralle" *yle.fi*. Viitattu 12.7.2018.
3. ↑  Henri Aalto Hongan puolustuksen tukipilari *Veikkausliiga.com*.  17.5.2012. Viitattu 22.11.2013.
4. ↑  Henri Aalto *Veikkausliiga.com*. Veikkausliiga Hall of Fame. Viitattu 22.11.2013.
5. ↑  Testivahti työttömänä - HJK murskasi Hongan *IltaSanomat.fi*.  8.2.2013.  Arkistoitu 21.9.2015. Viitattu 22.11.2013.
6. ↑  FC Honka solmi pelaajasopimuksia *FCHonka.fi*.  28.2.2013.  Arkistoitu 18.3.2013. Viitattu 22.11.2013.
7. ↑  Soininen, Heidi: *Jalkapallokirja 2013*, s. 117. Helsinki: Suomen Palloliitto, 2013. ISSN 0787-7188.

Aiheesta muualla
----------------

* Veikkausliigan pelaajakortti

Honka – Veikkausliiga
3 Heikkilä |
5 Aalto |
6 Voutilainen |
7 Levänen |
8 Savage |
9 Dongou |
10 Kaufmann |
11 Smith |
13 Murray |
14 Saarikivi |
15 Ollikainen |
16 Rasimus |
17 Rui Modesto |
19 Alegria |
20 Rale |
21 Koski |
24 Banahene |
26 Hatakka |
28 Huuhtanen |
31 Arko-Mensah |
33 Tammilehto |
88 Koskinen |
Valmentaja Vasara
**All India Majlis-e-Ittehadul Muslimeen** (lyh. **AIMIM**) on intialainen poliittinen puolue. Se perustettiin 12. marraskuuta 1927 Hyderabadissa järjestetyssä kokouksessa, jossa sille annettiin nimeksi **Ittehad Bainal Muslimeen**. Puolueen tarkoituksena oli edistää muslimien sosioekonomista ja koulutuksellista asemaa. Kun Hyderabadin valtion liitettiin Intiaan vuonna 1948 puolue lakkasi väliaikaisesti olemasta. Puolueesta tuli vuonna 1960 Hyderabadin kaupunginvaltuuston pääoppositiopuolue. Kaupungin ulkopuolella puolueen merkitys on ollut vähäisempi ja se on saanut vain muutamia paikkoja osavaltioiden lainsäädäntöelimiin ja Lok Sabhaan.

Lok Sabhaan puolue pääsi ensimmäistä kertaa vuonna 1984, jolloin sen silloinen puheenjohtaja Sultan Salahuddin Owaisi tuli valituksi Hyderabadin vaalipiiristä. Puolue on siitä lähtien onnistunut pitämään kyseisen vaalipiirin hallussaan. Salahuddin Owaisin kuoltua vuonna 2004 puolueen seuraavaksi ja nykyiseksi puheenjohtajaksi valittiin Asaduddin Owaisi. Vuoden 2019 parlamenttivaaleissa Asaduddin valittiin neljännelle kaudelleen edustamaan Hyderabadia. Hänen johdollaan puolueen suosio on lisääntynyt Intian muslimien keskuudessa ja se on onnistunut laajentumaan ydinalueensa Hyderabadin ulkopuolelle. Biharin osavaltiovaaleissa 2019 puolue voitti yhden paikan Kishanganjin vaalipiirissä. Puolueen kasvavan suosion syyksi on myös esitetty muslimien pettymystä, heidän aikaisemmin suosimiinsa, sekulaareihin ja alueellisiin puolueisiin. Osana yritystään saada yhteys nuoriin AIMIM tuli ensimmäiseksi puolueeksi, joka avasi virallisen TikTok-kanavan.

Lähteet
-------

1. 1 2  Our History *aimim.org*. Viitattu 13.3.2020.
2. ↑  Arora, Amrstansh: Owaisi wins Hyderabad again: AIMIM, party from city of Nizams also scores Aurangabad seat by paper-thin margin *Times Now News*.  24.5.2019. Viitattu 13.3.2020.
3. ↑  Ashraf, Ajaz: The Muslim community’s loss of faith in secular parties is fuelling the AIMIM’s rise *The Caravan Magazine*.  5.11.2019. Viitattu 13.3.2020.
4. ↑  Daniyal, Shoaib: Owaisi’s AIMIM now has its first MLA in the Hindi belt. Why is that so significant? *Scroll*.  28.10.2019. Viitattu 13.3.2020.
5. ↑  Pandey, Ashish: AIMIM becomes first political party to have official TikTok account *India Today*.  24.9.2019. Viitattu 13.3.2020.
*Tämä artikkeli kertoo 1960- ja 70-lukujen mallista. Sähköautosta katso Citroën Ami (2020).*

**Citroën Ami** (ransk. "ystävä") on Citroënin vuosina 1961–1978 valmistama pieni automalli. Amin ja sen sisarmallin Citroën Dyanen korvasi Citroën Visa. Ami oli muutaman vuoden ajan Ranskan eniten myyty automalli. Mallia valmistettiin 1 840 396 kappaletta. 

Ami kehitettiin kilpailemaan esimerkiksi Renault 4:n kanssa. Se oli hieman isompi ja ylellisempi kuin Citroën 2CV. Ami oli periaatteessa 2CV uudella korilla. Autoon tehtiin myös muutamia mekaanisia muutoksia kasvaneen painon vuoksi. Useimmat Ami-versiot varustettiin kaksisylinterisellä bokserimoottorilla. Ami ja vuoden 1961 Ford Taunus olivat ensimmäiset nelikulmaisilla ajovaloilla varustetut automallit. 

Ami-malleja valmistettiin myös Jugoslavian Nova Goricaan vuonna 1972 perustetussa yhteisyrityksessä nimeltä Cimos, josta 49 prosenttia omisti Citroën ja 51 prosenttia sikäläinen yhtiö Tomos & Iskra.

Versiot
-------

**Ami 6:n** sedan-mallin tunnistaa erikoisesta taaksepäin viistosta takalasista, joka tuli tunnetuksi Ford Angliasta. Samantyylinen muotoilu on myös esimerkiksi ensimmäisen sukupolven Citroën C4:n kolmiovisessa mallissa sekä toisen sukupolven Renault Méganessa.

Myöhemmän **Ami 8** -mallin takalasi oli perinteisemmin muotoiltu. Auton muotoili ranskalainen korinvalmistaja Heuliez. Suurimmat muutokset olivat sedan-mallin perän lisäksi keulan ja konepellin muotoilussa. Farmarimalli oli melko samankaltainen kuin Ami 6.

**Ami Super** oli nelisylinterisellä, Citroën GS:stä peräisin olevalla bokserimoottorilla varustettu versio, jota valmistettiin vuosina 1973–1976.

Citroën M35
Pieni sarja coupé-mallisia Citroën M35 -prototyyppejä valmistettiin uskollisille asiakkaille. Prototyyppien tarkoituksena oli testata hydropneumaattista jousitusta erillisrunkoon asennettuna ja Comotor-wankelmoottoria. Tämä moottori oli lyhyen aikaa tuotannossa GS Birotor-mallin voimanlähteenä. Talousvaikeuksiin joutunut Citroën yhdistyi Peugeot’n kanssa ja yhtenä Peugeot’n vaatimuksista oli lopettaa erillisrunkoisen Citroënin kehittäminen. Kaikki M35:set määrättiin tuhottaviksi tästä syystä. Valmistuneet korit lähtivät välittömästi sulattamoon ja M35-omistajia pyydettiin palauttamaan autonsa. Osa testikuskeista kuitenkin kieltäytyi, vaikka Citroën tarjoutui ostamaan M35:n takaisin hyvään hintaan. Kieltäytymisen ansiosta erikoismalleja on edelleen tallella joitakin kappaleita.

Lähteet
-------

1. ↑  Citroen.  *Marketing*, 1.2.2012. Artikkelin teksti Questia-palvelussa (vaatii tilauksen). Viitattu 3.12.2018.  (englanniksi) (Arkistoitu – Internet Archive)
2. ↑  Jugoslavia valmistaa Citroeneja.  *Helsingin Sanomat*, 21.3.1972, s. 21. Näköislehden aukeama (tilaajille).
3. ↑  Corporate history Cimos.  Arkistoitu 22.2.2017. Viitattu 1.12.2018. (englanniksi)

Aiheesta muualla
----------------

* Kuvia tai muita tiedostoja aiheesta **Citroën Ami** Wikimedia Commonsissa
**Argyle Park** on yhdysvaltalainen kristillinen industrial metal -superyhtye, joka perustettiin vuonna 1994 ja oli aktiivinen vuoteen 1996 saakka. He muodostivat yhtyeen uudelleen nimellä AP2 vuonna 1998 ja olivat sillä nimellä aktiivisia talveen 2000 saakka.

Historia
--------

Argyle Parkin musiikki yhdistää raskaita kitaroita ja ääninäytteisiin painottuvia elementtejä. Yhtye julkaisi ensimmäisen ja ainoan albuminsa nimeltä *Misguided* maaliskuussa 1995 R.E.X. Records -levy-yhtiöllä. *Misguided* on moninainen albumi, joka yhdistää elementtejä kuten teknoa, metallikitaraa, koomista pianoa, torvia, sampleja ja synkkiä vokaaleja. Alkuperäisellä julkaisulla tekijöiksi mainittiin Buka, Deathwish ja Dred; viimeiset kaksi edustivat Klaytonia (parhaiten tunnettu yhtyeistä Circle of Dust ja Celldweller). Todellisuudessa yhtyeessä vaikutti useiden eri yhtyeiden lahjakkuuksia, kuten Jim Thirlwell (Foetus), Klank, Jyro Xhan (Mortal), Dirk Lemmenes (Stavesacre), Tommy Victor (Prong) ja Lauren Boquette (Drown) muiden muassa.

Kesällä 1995 Argyle Park teki ainoan konserttinsa Cornerstone Festivalissa, Bushnellissa, Illinoisissa. Vuonna 1996 Argyle Park oli mukana satiirisella Stryper-tribuuttialbumilla *Sweet Family Music: A Tribute to Stryper* omalla versiollaan kappaleesta "Lonely". Kokoelmalla olivat mukana myös vertaiset Celldweller ja Klank. Myöhemmin samana vuonna Argyle Park päätti lopettaa toimintansa.

Argyle Park palasi yhtyeen vuonna 1998 nimellä AP2 (Argyle Park 2). AP2 julkaisi Tooth and Nail Records -levy-yhtiöllä albumin nimeltä *Suspension of Disbelief* vuonna 2000.

Diskografia
-----------

* *Misguided*  (1995)
* *Suspension of Disbelief*  (2000)(AP2-nimellä)

**Kappaleita mukana kokoelmilla**

* *I Predict A Clone*  (1994) (tribuutti Steve Taylorille)
* *Demo-lition III*  (1994) (R.E.X. Records)
* *Can You Dig It? III*  (1994) (R.E.X. Records)
* *R.E.X. Sampler '95 III1995*  ({{{2}}}) (R.E.X. Records)
* *Doom & Gloom: Visions of the Apocalypse*  (1995) (Nesak International)
* *Sweet Family Music – A Tribute to Stryper*  (1996)

Lähteet
-------

1. ↑   Biografia All Music Guiden sivulla, Viitattu 16. elokuuta 2007
2. 1 2 3  Powell, Mark allan: "Argyle Park", *Encyclopedia of Contemporary Christian Music*, s. 48. Peabody, Massachusttes: Henrdickson Publishers, 2002. 1-56563-679-1. (englanniksi)

Aiheesta muualla
----------------

* Argyle Park - The Final Memorial (Arkistoitu – Internet Archive)
**Annette "Annette\_15" Obrestad** (s. 18. syyskuuta 1988) on norjalainen pokerinpelaaja. Hän voitti syyskuussa 2007 pelatun ensimmäisen World Series of Poker Europen pääturnauksen. Voitollaan 18-vuotiaasta Obrestadista tuli kaikkien aikojen nuorin WSOP-turnausvoittaja (Yhdysvalloissa kasinoilla ikäraja on 21 vuotta). Miljoonan punnan ykköspalkinto (noin 1,45 miljoonaa euroa) oli suurin naispelaajan koskaan voittama pokeriturnausvoitto. Samalla Obrestadista tuli toinen yli miljoona dollaria WSOP-turnauksissa voittanut nainen. Ennen häntä Annie Duke oli ensimmäisenä naispelaajana voittanut yhdessä turnauksessa yli miljoona dollaria, samoin Duke oli eniten WSOP-turnauksissa ansainnut naispelaaja. 

Obrestad aloitti nettipokerin 15-vuotiaana (mistä tulee hänen pokerinimimerkkinsä "Annette\_15"). Hän aloitti pelaamisen leikkirahalla (pelimuotona seitsemän kortin avopokerin hi/lo -muoto) ja ilmaisturnauksissa, koska hänen äitinsä kieltäytyi antamasta hänelle rahaa. Muutamaa vuotta myöhemmin Obrestadista oli tullut internetpokeriturnausten menestyjiä ja tunnetuimpia nimimerkkejä. Marraskuuhun 2008 mennessä hän oli voittanut PokerStarsin ja Full Tilt Pokerin online-turnauksissa yli 1,5 miljoonaa dollaria ja yli 50 turnausta.

Ennen WSOPE-voittoaan Obrestad oli sijoittunut rahoille neljässä livepokeriturnauksessa. Lokakuussa 2007 hän oli EPT:n Dublinin osakilpailussa toinen ansaiten 297 800 euroa.

WSOPE:n aikana Obrestad solmi sponsorisopimuksen brittiläisen vedonlyönti- ja pokeriyhtiö Betfair.comin kanssa. Sittemmin hän oli Full Tilt Pokerin sponsoroima pelaaja, joka loppui Pokerin mustaan perjantaihin. Häntä on sponsoroinut myös Lock Poker -sivusto. Marraskuussa 2019 Obrestadin pokeriuran liveturnausansiot ylittivät 3,9 miljoonaa dollaria

  

Nykyisin Annette Obrestadilla on meikkausaiheinen YouTube-kanava.

Lähteet
-------

1. ↑   : Annette Obrestad WSOP player profile World Series of Poker. Viitattu 3. marraskuuta 2019.
2. ↑   (Arkistoitu – Internet Archive)
3. ↑  Full Tilt Pokerin turnaustulokset
4. ↑  PokerStarsin turnaustulokset
5. ↑   : Annette Obrestad stats The Hendon Mob. Viitattu 3. marraskuuta 2019.
6. ↑  Annette's Makeup Corner *youtube.com*. YouTube. Viitattu 3.11.2019.

Aiheesta muualla
----------------

* Obrestadin blogi
* Annetten Twitter
* Annette Obrestad The Hendon Mob Poker Databasessa (englanniksi)
* Lock Poker Pros (Arkistoitu – Internet Archive)
* CardPlayer.com:n profiili
**Covent Garden** on alue Lontoon West Endissä City of Westminsterin ja Camdenin kaupunkipiireissä. Covent Gardenilla viitataan usein pelkästään kaupunginosan keskusaukioon, *Covent Garden Piazzaan*, jonka paikalla oli Lontoon tärkein hedelmä-, kukka- ja vihannestori yli 300 vuoden ajan. Covent Gardeniksi voidaan kutsua myös piazzan laidalla sijaitsevaa Royal Opera Housea, joka on Ison-Britannian vanhimman ooppera- ja balettiseurueen kotipaikka.

Nykyään piazzalla ja sen lähikaduilla on paljon pieniä kahviloita, ravintoloita ja liikkeitä, joiden ansiosta siitä on tullut suosittu ostosalue. Piazzan ympäristö houkuttelee puoleensa myös turisteja ja katuesiintyjiä. Piazzasta luoteeseen on seitsemän kadun risteys Seven Dials, jonka keskellä on kuusi aurinkokelloa pylvään nokassa. Covent Gardenin naapurialueita ovat Bloomsbury pohjoisessa, Holborn idässä, Westminster etelässä ja Soho lännessä.

Historia
--------

Balettitanssija Ninette de Valois’n patsas Royal Opera Housen edessä.
Covent Gardenin paikalla oli keskiajalla Westminsterin benediktiinimunkeille kuulunut luostaripuutarha (engl. *convent garden*). Jaarli Francis Russell halusi kehittää aluetta, sillä Lontoon ja Westminsterin Cityt olivat kasvaneet kiinni toisiinsa Thamesin pohjoisrantaa pitkin. Hän rakennutti sinne 1630-luvulla kuninkaan pääarkkitehdin Inigo Jonesin suunnitteleman piazzan, Lontoon ensimmäisen julkisen aukion. Aukiota reunustivat kolmesta suunnasta arkadein varustetut talot ja sen länsireunalla oli matala Pyhän Paavalin kirkko edessään juhlava portiikki.

Piazzalla käytiin vuosien ajan torikauppaa epävirallisesti, kunnes kuningas Kaarle II hyväksyi torin toiminnan pysyväksi 1670. Vuosina 1828–1830 aukion keskelle rakennettiin Charles Fowlerin suunnittelema uusklassinen kauppahalli Covent Garden Market, joka muutti piazzan luonteen avonaisesta torista rakennetuksi alueeksi. Torikauppa siirrettiin uuteen, tilavampaan paikkaan Nine Elmsin kaupunginosassa Wandsworthissa 1974. Kukkatoria varten 1800-luvulla tehty rakennus kunnostettiin 1980-luvun alussa, ja siinä toimii nykyään kauppoja ja London Transport Museum.

Katso myös
----------

* Royal Opera House

Lähteet
-------

* Covent Garden Action Plan (pdf) City of Westminster. Viitattu 13.3.2019. (englanniksi)

### Viitteet

1. 1 2 3 4 5 6  Covent Garden Action Plan, s. 5
2. 1 2  Covent Garden, London Guide Airbnb. Viitattu 30.3.2019.
3. 1 2 3 4 5 6  Covent Garden *Encyclopaedia Britannica*. Viitattu 12.3.2019. (englanniksi)
4. ↑  The History of Seven Dials *Seven Dials*. Viitattu 19.3.2019. (englanniksi)

Aiheesta muualla
----------------

* Kuvia tai muita tiedostoja aiheesta **Covent Garden** Wikimedia Commonsissa
**Jane Katjavivi** (1952 Leeds – 9. elokuuta 2022) oli brittiläissyntyinen, Namibian kansalaisuuden saanut kirjailija ja kustantaja.

Katjavivi syntyi Leedsissä yhtenä John Colesin ja tämän vaimon Rosinan (o.s. Pocock) neljästä lapsesta. Hän opiskeli englanninkielistä kirjallisuutta Sussexin yliopistossa ja sai maisterin arvon Afrikan tutkimuksessa Birminghamin yliopistosta. Katjavivi vietti vuoden World University Servicen palveluksessa. Vuodesta 1976 hän työskenteli tulevan poliitikko Peter Katjavivin kanssa SWAPO:n pienessä Lontoon-toimistossa. Jane ja Peter Katjavivi menivät naimisiin vuonna 1981. He asuivat vuodesta 1980 Oxfordissa, jossa mies oli tekemässä tohtorin väitöskirjaa. Miehen akateemisen uran tiimoilta perhe siirtyi Suomeen ja Yhdysvaltoihin ennen muuttamistaan itsenäistyvään Namibiaan vuonna 1989. Pariskunnalle syntyivät poika Perivi ja tytär Isabel.

Katjavivi perusti Namibian ensimmäisen kirjankustantamon, New Namibia Booksin. Kustantamo erikoistui afrikkalaiseen kirjallisuuteen ja julkaisi menestysteoksia, joihin kuuluivat *Last Steps to Uhuru* (David Lush, 1993) ja *The Price of Freedom* (Ellen Namhila, 1997). Vuonna 1994 Katjavivi avasi New Namibia -kirjakaupan Windhoekissa. Hän asui Brysselissä ja Berliinissä miehensä toimiessa suurlähettiläänä Euroopassa. Vuonna 2008 perhe palasi Euroopasta. Katjavivi perusti Namibian yliopiston kustantamon.

Katjavivin kirjalliseen tuotantoon kuuluu novelleja ja muistelmateos *Undisciplined Heart* (2010). Katjavivi oli African Publishers Networkin perustajajäsen. Hän myös perusti Association of Namibian Publishersin ja oli sen ensimmäinen puheenjohtaja. Katjavivi toimi Namibiassa anglikaanisen kirkon maallikkosaarnaajana. Hän otti käyttöönsä hereronkielisen nimen Tuauana. Hän kuoli 69-vuotiaana lyhyesti sairastettuaan.

Lähteet
-------

1. 1 2  The contribution of Jane Katjavivi to Namibia’s literary landscape New Era Live 25.8.2022, viitattu 19.10.2023
2. 1 2 3 4  Jo Morris, Jane Katjavivi obituary The Guardian 19.9.2022, viitattu 19.10.2023
3. ↑  Jane Katjavivi Modjaji Books, viitattu 19.10.2023


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Israel
* Yhdysvallat
* Alankomaat

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |
Rafael Sperafico
**Rafael Sperafico** (22. huhtikuuta 1981 Toledo, Paraná – 9. joulukuuta 2007) oli brasilialainen autourheilija. Hän oli Ricardo ja Rodrigo Speraficon serkku ja sukua myös Alexandre Speraficolle.

Ura
---

### Barber Dodge

Sperafico kilpaili Yhdysvaltain Barber Dodge -sarjoissa vuodesta 2000 vuoteen 2002, sijoittuen mestaruussarjassa toiseksi viimeisenä vuotenaan.

### Euro F3000

Sperafico siirtyi Eurooppaan kilpaillakseen Euro Formula 3000 -sarjassa, missä hän sijoittui mestaruussarjassa viidenneksitoista kahdella pisteellä. Näin ollen hän seurasi sukulaistensa Ricardon, Rodrigon ja Alexandren jalanjälkiä, jotka kaikki aikaisemmin olivat kilpailleet Formula 3000 -sarjassa.

### Renault Clio Cup

Vuonna 2006 Sperafico otti osaa Renault Super Clio Cup Braziliin, tullen maailmanmestaruussarjassa loppupisteissä neljänneksi.

Kuolema
-------

9. joulukuuta 2007, Sperafico ajoi *Stock Car Light* -kilpailussa Autódromo José Carlos Pacessa kauden finaalissa tärkeässä Stock Car Brasilin -mestaruussarjassa, jossa hänen serkkunsa, Ricardo ja Rodrigo, molemmat olivat kilpailleet. Kisan kuudennella kierroksella Sperafico menetti autonsa hallinnan nopeassa oikeanpuoleisessa kulmassa välittömästi ennen loppusuoran alkua ja ajautui kohti radan oikealla puolella olevaa vallia huimalla nopeudella. Iskun voimasta auto ajautui takaisin radalle, missä se kolaroi Renato Russon kanssa, laukaisten ketjukolarin, johon joutui monta muuta kuljettajaa. Kisa keskeytettiin ja kilpailun lääkintähenkilöt tulivat törmäyspaikalle nopeasti, mutta Sperafico oli jo kuollut vakaviin päävammoihin. Russo kärsi myös vakavista päähän kohdistuneisiin vammoihin ja hänet vietiin sairaalaan, missä hänelle analysoitiin vakava mutta vakaa terveydentila. Muilta kuljettajilta jouduttiin hoitamaan pieniä vammoja. Russo pääsi sairaalasta 17. joulukuuta 2007. 

Samana päivänä Speraficon serkku, Rodrigo, sijoittui vuoden 2007 Stock Car Brasilin mestaruussarjassa toiseksi